किरीडम (1989 फ़िल्म)

***किरीडम*** () सिबी मलयिल द्वारा निर्देशित और ए. के. लोहितदास द्वारा लिखित 1989 की भारतीय मलयालम भाषा की एक्शन ड्रामा फ़िल्म है। फ़िल्म में मोहनलाल, तिलकन और पार्वती जयराम के साथ कवियूर पोन्नम्म, मोहन राज, मुरली, श्रीनाथ, कुंडर जॉनी, कोचीन हनीफ़ा, जगती श्रीकुमार, फ़िलोमिन, उषा, जगदीश, मनियनपिल्ल राजू, मामुक्कोय, ओडुविल उन्नीकृष्णन और कनकलता सहायक भूमिकाओं में हैं। *किरीडम* का संगीत जॉनसन ने तैयार किया था।

यह फ़िल्म एक युवा, सेतु माधवन (मोहनलाल) के बारे में है, जिसकी आशाएँ और भविष्य भाग्य से टूट जाती हैं। यह पता लगाता है कि समाज कैसे व्यक्तियों को देखता है और उन्हें उस कार्य को निभाने के लिए उपकृत करता है चाहे वे इसे पसंद करें या नहीं। मोहनलाल ने "युवा व्यक्ति की पीड़ा और दर्द को अद्भुत और अनूठी शैली में चित्रित करने के लिए" राष्ट्रीय फिल्म पुरस्कार जीता। लोहितदास ने भी अपनी पटकथा के लिए पुरस्कार जीता। 'किरीडम' शीर्षक उस रूपक मुकुट को संदर्भित करता है जिसे रामपुरम के ग्रामीण जोसे को मारने के लिए सेतु को देते हैं।

*किरीडम* को 7 जुलाई 1989 में प्रकाशित किया गया। बॉक्स ऑफ़िस में यह एक बड़ी सफलता बनी। मोहनलाल और तिलकन के प्रदर्शन, पटकथा और संगीत के लिए इसे व्यापकआलोचनात्मक प्रशंसा और प्रशंसा मिली। इसे भारतीय सिनेमा के उत्कृष्ट फ़िल्मों में से एक माना जाता है। फ़िल्म की अगली कड़ी *चेंकोल* 1993 में प्रकाशित हुई थी। 1993 में, *किरीडम* को हिन्दी भाषा में *[[गर्दिश]]* के रूप में पुर्निर्मित किया गया। 2007 में, फ़िल्म को तमिल भाषा में पुर्निमित किया गया।

## कहानी
अच्युतन नायर, एक सच्चा पुलिस अधिकारी, अपने परिवार के साथ रहता है। वह चाहता है, कि उसका ज्येष्ठ पुत्र सेतु माधवन एक पुलिस निरीक्षक बन जाए। सेतु की मँगनी उसके मामा कृष्णन नायर की पुत्री देवी के साथ है। एक दिन, एक विधायक के पुत्र के विरुद्ध मामला डालने हेतु, अच्युतन को रामपुरम पुलिस स्टेशन पर स्थानांतरित कर दिया जाता है और उसके परिवार साथ में चले जाते है।

कीरिक्काडन जोसे, एक कट्टर और ख़तरनाक ठग, रामपुरम के बाज़ार से पैसे ऐंठता है। एक दिन, जोसे के एक लड़ाई के समय, अच्युतन उसे रोकने का प्रयास करता है, पर उसे बुरी तरह से पीटा जाता है। यह देखकर सेतु, जो उस समय बाज़ार में होता है, जोसे और उसके गुंडे को पीटकर अपने पिता को बचाता है। जोसे बुरी तरह से घायल हो जाता है और उसे अस्पताल में भर्ती कराया जाता है। बाज़ार के लोग जोसे की हार का जश्न मनाते हैं और सेतु को एक नायक मानना शुरू करते हैं। सेतु के मित्र इसका लाभ उठाते हैं और बाद में स्थानीय पब में एक लड़ाई शुरू करते हैं। यह अच्युतन को घबराता है और वह अपने पुत्र पर अपराधी बनने का आरोप लगाता है। निर्दोष रहने के प्रयास करने के बावजूद, सेतु एक के बाद एक मुसीबत में फंसता चला जाता है।

हाइड्रोस, एक ठग, दावा करता है कि वह सेतु का एक गुंडा है और सेतु के साले रमणन के साथ बाज़ार से पैसे ऐंठना शुरू कर देता है। यह जानकर, सेतु दोनों को बाज़ार में पीटता है। हालाँकि रमणन घर में झूठ बोलता है कि ग़लती सेतु की है। अच्युतन सेतु को घर से बाहर जाने को कहता है, जो सेतु स्वीकार करता है। स्थानीय पुलिस निरीक्षक सेतु पर मामला डालता है और उसे चेतावनी देता है कि वह और अधिक परेशानी पैदा न करे। सेतु के बचपन का मित्र, केशु उसे सांत्वना देने का प्रयास करता है, जिससे उसका गला भर आता है।

इस समय, देवी के माता-पिता उसका ब्याह एक दूसरे आदमी से निपटते है, जिसके लिए वह तैयार नहीं है। सेतु देवी से मिलकर अपनी स्थिति समझाता है और उसे अपने माता-पिता की इच्छा पूरा करने के लिए कहता है। देवी के ब्याह के बाद, सेतु और अकेला महसूस करता है। बाद में, जोसे अस्पताल से निकलकर सेतु से अपना प्रतिशोध लेने की योजना करता है। वह उसकी "मृत्यु" के जश्न मनाने वालों को भी दंड देता है। सेतु की खोज में, जोसे उसके घर में घुसकर उसके भाई, बहन और माता पर आक्रमण करता है, जिससे उनहें अस्तपताल में भर्ती कराया जाता है। सेतु पर फिर परमेश्वरन, जोसे का एक डाकू, आक्रमण करता है। आत्मरक्षा में, सेतु एक लोहे का डंडा पकड़कर परमेश्वरन को पीटता है, जिससे उसे अस्पताल में भर्ती कराया जाता है।

सेतु फिर बाज़ार जाकर जोसे के लिए प्रतीक्षा करता है। जोसे आता है और दोनों के बीच लड़ाई शुरू हो जाती है। सेतु जोसे को क्रोध से पीटता है। ख़ून से लथपथ, वह अपने पास आने वाले किसी भी व्यक्ति को जान से मारने की धमकी देता है। जोसे उठने का प्रयास करता है, पर सेतु कटार से उसे मार डालता है।

अच्युतन बाज़ार आकर सेतु को कटार गिराने की आज्ञा देता है। वह घुटनों के बल बैठ जाता है और दोनों बहुत भावुक बन जाते हैं। फ़िल्म के अंत में, सेतु को पुलिस बल में आयुक्त होने से अयोग्य घोषित कर दिया जाता है। अच्युतन उसका पुलिस सत्यापन रिपोर्ट पढ़ता है, जहाँ सेतु को एक "कुख्यात अपराधी" के रूप में उल्लेख किया जाता है।

## कलाकार

* मोहनलाल  — सेतु माधवन
* तिलकन — अच्युतन नायर
* पार्वती जयराम — देवी
* कवियूर पोन्नम्म — अम्मू
* मोहन राज — कीरिक्काडन जोसे
* शंकराडी — कृष्णन नायर
* श्रीनाथ — केशु
* कोचिन हनीफ़ा — हैड्रोस
* जगती श्रीकुमार — रमणन
* मुरली — लोकनाथन
* फ़िलोमिन — सेतू की दादी
* उषा — लता
* जगदीश — सुरेश
* मनियनपिल्ल राजू — नजीब
* मामुक्कोय — हमीद
* ओडुविल उन्नीकृष्णन — गोपालकृष्णन नायर
* कुंडर जॉनी — परमेश्वरन
* तिक्कुरिश्शी सुकुमारन नायर — दुकानदार
* यदु कृष्णन — रमेशन
* कनकलता — अंबिका
* शांताकुमारी — भारती
* कोल्लम तुलसी — हरि
* पूजप्पुर राधाकृष्णन — शाजी

## संगीत

फ़िल्म की संगीत जॉनसन द्वारा उत्पादित है, जिसमें से दो गाने कईतप्रम दामोदरन ने लिखा था।

## संदर्भ

## बाहरी कड़ी

* 
श्रेणी:भारतीय एक्शन ड्रामा फ़िल्में
श्रेणी:1989 की फ़िल्में